NaiveNeuron/SloPal huggingface dataset:
Hlina, Alojz, poslanec NR SR (2013-05-15):
Vážená pani predsedajúca, vážený pán minister, vážený pán spravodajca, musím oceniť, že pán spravodajca ako majster detailu si dal aj štýlovú kravatu vo farbách Slovnaftu (Smiech v sále a reakcia spravodajcu.), aby to bolo vo farbe Slovnaftu pre túto príležitosť. Ja vždycky sa snažím nájsť tú prapodstatu, hej. (Reakcia z pléna.) Vždy vedľa, hovoria kolegovia, nech tam je posúdenie iných. V čom je v tomto prípade, áno? Že aby sme si toto povedali. Ale raz sa dožijem, už som to dneska hovoril, raz sa dožijem aj toho, že bude v tomto parlamente, okrem doložky, ktoré máme teraz, aj komparačná doložka, lebo mňa by naozaj v tomto prípade špeciálne zaujímalo, že ako si s týmto poradili v iných krajinách. Lebo ja sa tohto nášho experimentovania naozaj už bojím, lebo ide z toho strach. Včera tu bol Milo Minderbinder z Hlavy XXII., ktorý, viete, to bol ten, čo kupoval vajcia za sedem, predával za štyri, ešte na tom zarobil. A dneska ste tu vy s niečím, čo znova hovorí o takých určitých čarodejníctvach, a mám z toho obavu. A myslím, že tá komparačná doložka by nás tak trošku zväzovala a by nám nedovolila uletieť, hej, že čo a kde. Keď hovoríme o tom, že to je transpozícia, a ja som si dal tú prácu, som si to prečítal, že sa teda o niečo sprísnila, zvýšila a my sme sa zrazu zľakli a len kvôli tomu, že to bola tá pohnútka, alebo je naozaj absolútne najsilnejšie to, že potrebujete si do tej, preúčtovať z jednej položky na druhú, plusovo. Ale čo je s tým spojené? Nuž poviem vám toľko, vážení. Tento štát niekedy aj niečo mal, už nemá nič, ešte mu zostala ropa. Ale nie tá na Záhorí, ale taká, akože tá účtovná ropa, ktorú akože mal. Dnešným dňom, alebo dnešným, začíname predaj aj tej, hej? Čiže v zásade už tak ani tú ropu účtovnú, tú, ktorú akože mal, už ju mať nebude. Bude ju mať agentúra a v tom ustanovení paragrafu, neviem ktorého, sa hovorí, že nemusí byť vo vlastníctve tej agentúry a môže byť vo vlastníctve tých vybraných. Už to, všetko sú tam také hrozné spojenia v dnešnej krajine. Viete, v dnešnej krajine, keď si poviete, že vybraný podnikateľ, tak ma obchádza mráz, hej. Nediskriminačná cena, v tomto ponímaní, viete, že kto tu, to nie sú rožky, hej. Nediskriminačné, no nulitné ustanovenie, že nediskriminačné, lebo to nemá kto stanoviť, hej, lebo... (Odmlčanie sa rečníka.)
Grečková, Lea, poslankyňa NR SR (2013-03-19):
Vážená pani predsedajúca, vážené pani poslankyne, páni poslanci, Výbor Národnej rady Slovenskej republiky pre hospodárske záležitosti ma uznesením č. 124 určil za spravodajkyňu k vládnemu návrhu zákona, ktorým sa mení a dopĺňa zákon č. 78/2012 Z. z. o bezpečnosti hračiek a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov, tlač 385. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecnozáväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajkyňu vyplývajú zo zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. februára 2013 č. 367 a podľa § 71 rokovacieho poriadku Národnej rady navrhujem, aby návrh zákona prerokovali tieto výbory: ústavnoprávny výbor a výbor pre hospodárske záležitosti. Za gestorský výbor navrhujem výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade v prvom čítaní. Pani predsedajúca, prosím, otvorte rozpravu.
Danko, Andrej, predseda NR SR (2017-05-18):
Dobre. Ďakujeme. Pán poslanec Krupa.
Figeľ, Ján, podpredseda NR SR (2013-11-27):
Nech sa páči, Július Brocka.
Přidal, Alojz, poslanec NR SR (2012-02-29):
Pán predseda. Pristúpme k hlasovaniu o pozmeňovacích návrhoch zo spoločnej správy výborov o bodoch 1, 2, 3 a 4 spoločne s odporúčaním gestorského výboru schváliť.
Bugár, Béla, podpredseda NR SR (2017-12-07):
Na vystúpenie pani poslankyne s faktickou poznámkou ako jediná pani poslankyňa Gaborčáková. Nech sa páči, môžte.
Petráš, Vladislav, poslanec NR SR (2015-09-18):
Vážený pán podpredseda, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet a odporúčam, aby predmetný návrh zákona výbory prerokovali do 9. novembra 2015 a gestorský výbor 10. novembra 2015. Pán podpredseda, prosím, otvorte rozpravu.
Blanár, Juraj, podpredseda NR SR (2021-09-17):
Na vaše vystúpenie, pán poslanec, evidujem päť faktických poznámok. Ako prvý – pán poslanec Miloš Svrček.
Laurenčík, Milan, podpredseda NR SR (2021-11-12):
Pán poslanec Marek Šefčík, nech sa páči.
Číž, Miroslav, podpredseda NR SR (2015-05-29):
Ďakujem pekne, s reakciou pán poslanec Hlina, má slovo.
Cigániková, Jana, poslankyňa NR SR (2017-04-07):
Ďakujem pekne. Pán minister, ja som pôvodne ani nechcela reagovať, lebo mi je ľúto, že takéto súkromie a takto citlivé veci preberáme práve tu a preberá ich celá verejnosť, ale naozaj ma zdvíha zo stoličky, keď vám je to takto ľahostajné. Veď toľko ľudí, ktorí sa nestretli ani v čase, ani v priestore, mnohí z nich, toľko svedectiev. Počúvate tri hodiny svedectiev, rozhodnutia úradov máte, máte lekárske posudky, nasadíte Erika Tomáša na tento prípad, nasadíte Kočnera na tento prípad. Odišli vám dvaja ľudia z akreditačnej komisie, ktorá sama povedala, že tam boli pochybenia. Čo sa to v tom malom zariadení deje, že vám to za to stojí mať tú špinu na rukách? Toto by ma strašne zaujímalo. Čo to, to musí byť niečo veľké, že vám to za toto stojí. To je neuveriteľné! A tuto vaši kolegovia vám tlieskajú. No dobre som urobila, keď som ich nazvala ťuťmákmi. Bez absolútne, bez akéhokoľvek vlastného názoru, len držia proste ligu. Darmožráči! Berú plat za nič. To sa medzi vami, kolegovia, nenájde jeden, ktorý pochybuje? Vy nepočúvate? U vás nikto, ani jeden nepochybuje? (Reakcia z pléna.) A keď vám tak ide o tie platy ľudí... (Ruch v sále.) Môžem vás, pán predsedajúci, poprosiť.
Pčolinský, Peter, podpredseda NR SR (2022-10-25):
S reakciou pani poslankyňa, nech sa páči.
Paška, Pavol, predseda NR SR (2013-02-05):
(Hlasovanie.) 140 prítomných, 81 za, 51 proti, 7 sa zdržalo, 1 nehlasoval. Bod sme schválili.
Bugár, Béla, podpredseda NR SR (2018-01-31):
Nevadí, to nevadí.
Paška, Pavol, poslanec NR SR (2010-12-02):
Vážený pán podpredseda, dávam návrh, aby sme hlasovali o tom, že budeme rokovať o štátnom rozpočte ráno od 9.00 hodiny. Ešte raz zdôvodňujem to tým, že považujem za korektné, aby dôležitý vládny návrh zákona mohla opozícia oponovať. Nie je predsa možné, aby pred médiami a dnešný večer boli prezentované len koaličné vládne návrhy. Nič iné sme nechceli, len korektne reagovať ako opozícia na predstavu, takže aký je dôvod, že začíname o 18.00 hodiny. Tak začnime potom 9.00 hodine a dávam takýto procedurálny návrh, aby sme prerušili dnes rokovanie a zajtra budeme začínať o 9.00 hodine.
Laššáková, Jana, podpredsedníčka NR SR (2012-12-07):
Ďalej písomne prihlásený do rozpravy je pán poslanec Kaník, nech sa páči, máte slovo.
M. Číž, podpredseda NR SR: (2008-06-19):
Budeme pokračovať v rokovaní o príslušných bodoch programu 24. schôdze Národnej rady. Takže poprosím pripraviť prostredie na pokračovanie v rokovaní. Máme tu už aj pána ministra. Takže vážené pani poslankyne, vážení páni poslanci, pokračujeme v popoludňajšom rokovaní tretieho dňa 24. schôdze Národnej rady Slovenskej republiky, a to návrhom na zmenu mandátu, zmenu počtov príslušníkov ozbrojených síl Slovenskej republiky a na ukončenie pôsobenia zdravotníckeho tímu ozbrojených síl Slovenskej republiky v operácii ISAF v Afganistane . Tento vládny návrh ste dostali ako tlač 678 a správu výboru máte ako tlač 678a. Máte slovo, pán minister obrany, pán Jaroslav Baška, ujmite sa slova a uveďte tento návrh vlády.
Huliak, Rudolf, poslanec NR SR (2023-12-20):
Ďakujem pekne za slovo, pán predsedajúci. Poprosím starostov, primátorov, zástupcov samospráv, na devätnástu máme objednanú tlačovú miestnosť ohľadom ospravedlnenia skráteného konania a všetkých týchto záležitostí dneska, ktoré sa udiali, aby sme médiám dali jasne najavo, prečo tento krok je nápomocný pre samosprávy a uzákonenie štátneho rozpočtu. Ďakujem.
P. Hrušovský, predseda NR SR: (2003-10-30):
Nech sa páči, pani poslankyňa. Ľ. Navrátilová, poslankyňa: Pán predseda, navrhujem a mám procedurálny návrh vyňať zo spoločnej správy bod 11 na osobitné hlasovanie.
Blanár, Juraj, podpredseda NR SR (2022-09-27):
Pýtam sa, vážené panie poslankyne, páni poslanci, či sa niekto chce prihlásiť ústne do rozpravy, môže tak urobiť teraz. Konštatujem, že nie je tomu tak, preto vyhlasujem všeobecnú rozpravu za uzavretú. Pán navrhovateľ pravdepodobne nebude chcieť mať záverečné slovo, keďže pred chvíľou vystupoval. Pán spravodajca rovnako. Čiže budeme hlasovať o tomto bode programu na najbližšom termíne hlasovania, ktorým je zajtra o jedenástej. Prerušujem rokovanie o tomto bode programu. A budeme teraz pokračovať ďalším bodom, ktorým je prvé čítanie o návrhu poslancov Národnej rady Slovenskej republiky Mariána Viskupiča a Jarmily Halgašovej na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov . Tento návrh je pod parlamentnou tlačou 1172, návrh na pridelenie výborom je v rozhodnutí predsedu Národnej rady 1220. Udeľujem slovo opäť pánovi navrhovateľovi Mariánovi Viskupičovi, aby tento návrh snemovni uviedol. Nech sa páči.
Laššáková, Jana, podpredsedníčka NR SR (2015-02-04):
Pán poslanec Simon, nech sa páči.
Kollár, Boris, predseda NR SR (2021-06-23):
Ďalej v rozprave vystúpi pán poslanec Žiak. (Reakcia z pléna.) Pardon, ospravedlňujem sa, ešte pred tým vystúpi pán navrhovateľ Schlosár. Prepáčte, pán poslanec Žiak, ospravedlňujem sa, ale hej, hej, hej, ako navrhovateľ môže požiadať kedykoľvek o slovo.
Kuffa, Štefan, poslanec NR SR (2013-06-21):
Ďakujem za slovo. Dodo, pre teba je Čína takou blízkou krajinou, mám taký pocit, akoby druhou vlasťou. Ja som si tiež tak poznamenal tú poznámku pri tom jednom čínskom dome, kedy sa všetko obchádza. Ale chcem povedať to, že to nie je len ten čínsky dom, ale v tom čínskom dome býva človek, minimálne jeden, alebo žijú tam ľudia. Je to rodina. A to sú tie životné osudy, ktoré sa skrývajú za tým. Tak jak aj kolega tu spomínal aj Manhattan a podobne tieto veci. Rovnako aj tu v susednom Rakúsku alebo Nemecku obídu aj roľu, hej, keď jednoducho ten vlastník sa rozhodne nepredať. A nie všetko sa dá vyčísliť peniazmi. To je veľký omyl. Kolega to tu spomínal, rozpočtárovi zadáte úlohu, dostane bojovú úlohu, on dostane za to zaplatené, on vám ten rozpočet natiahne na taký, aký je potrebné. S týmto nie je problém. A toho sa obávam, že v postate dokonca ani nie tie peniaze, ktoré budú na účte, ale možno len fiktívne peniaze budú kryť v podstate krádež a zlodejstvo. My ešte keď, ak sa schváli tento zákon, tak nemôže to byť ešte aj opora v zákone, aby sme nemorálne konali a okrádali a oberali ľudí o vlastníctvo. To je úplne čosi, čosi hrozné. K tej sekte len chcem povedať toľko, áno, príznaky sekty sú v tom, že človek, nakoľko sa cíti slobodný, ak stráca slobodu, každá sekta je tým príznačná, ak strácaš slobodu, tak sa stávaš do istej miery naozaj sektárom. Ak ťa tlačí kdesi do niečoho. A tam je naozaj veľakrát príznačné, ako si to spomenul v tom rozhovore, že ak už nemáš dostatok peňazí, ktoré od teba chcú vyťahovať, tak budú od teba vyťahovať ten nehnuteľný majetok. A to je dom a pozemky.
Blanár, Juraj, poslanec NR SR (2016-09-22):
Ďakujem všetkým, vážené a ctené kolegyne, poslanci a poslankyne, za vaše faktické poznámky. Nedokážem na všetky odpovedať, a preto iba zopár. Pán poslanec Osuský, chcem aj poďakovať za kompliment a s dovolením, prepočul som tú, potom tú miernu iróniu ďalej, lebo chcem ostať pri tom. Viete, riaditelia škôl sú veľmi dôležití a nemôžeme k tomu pristupovať tak, že budeme tu mať dvojaký meter, o ktorom som vám povedal na úvod. Preto ak sa raz financujú školy, tak sa financujú cez normatív rovnako aj pre súkromné, aj cirkevné, a preto by mali byť podmienky rovnaké. Vy hovoríte o tom, že to sú neni peniaze, ktoré spadli len tak do rozpočtu. A teraz nadviažem na odpoveď pre pani poslankyňu Remišovú, ktorá tu nie je, že nemôžeme brať súkromné a cirkevné do úvahy, pretože ony tam dávajú vlastné peniaze, čiže ony musia do toho hovoriť. Čiže ergo chcela tým pani poslankyňa povedať, že my ako zriaďovatelia, ktorí spravujeme peniaze daňových poplatníkov, nemáme sa starať o tie peniaze daňových poplatníkov, aby boli dobre investované? Veď to je práve to zlé, čo by sme nemali dosiahnuť. Pani Kaščáková, vaša teória je založená, že v podstate by sme mali produkovať študentov na úrady práce. S tým absolútne nesúhlasím. A právo veta je aj úplne v poriadku. Pán poslanec Dostál, veď vy ste predsa komunálny politik, viete, že to je prenesený výkon štátnej správy, ale ja dlhodobo nesúhlasím s vaším liberálnym prístupom, ktorý hovorí o tom, že trh vyrieši všetko, dokonca aj v školstve. Pretože súkromní, tí si môžu otvoriť, koľko chcú, len ostatní verejní musia byť regulovaní. Tento liberálny prístup, je mi ľúto, je mi cudzí a nikdy sa s ním nestotožňujem. Ďakujem. (Potlesk.)
Grendel, Gábor, podpredseda NR SR (2020-11-27):
Je to uznesenie prijaté ústavnoprávnym výborom, ak tomu správne rozumiem, takže prezentujme sa a hlasujme. (Hlasovanie.) Prítomných 126 poslancov, za 94, proti 23, zdržalo sa 7, nehlasovali 2. Konštatujem, že navrhnuté uznesenie sme schválili. To bolo posledné hlasovanie. A teraz pristúpime k prvému čítaniu o vládnom návrhu... Aha, pardon, ešte procedurálne návrhy. Najprv pán poslanec Kotleba.
Cigániková, Jana, poslankyňa NR SR (2020-02-20):
Ďakujem pekne. Pán poslanec Tomáš, vulgárne je klamstvo, krádež, vražda. Nie je vulgárne klamára nazvať klamárom, zlodeja zlodejom a spoluvinníka na vražde vrahom. To, že, že som čítala dátumy, kedy články vyšli. Vy ste úplne odignorovali, vy ste tam nepočuli názov svojej politickej strany, tie mená? Vy jediné, čo viete, ja vám prečítam akože jasné fakty, milión tam, milión, to preháňam, mnoho káuz, budeme v tom, samozrejme, pokračovať, poviem vám, že na tieto vaše zlodejiny zomreli ľudia. Ja keď som si spomenula na tú Katku 33-ročnú, tak fakt mi láme srdce. Vás, s vami to ani nehne. Jediné, čo viete spraviť, je ogrcať oponenta? Nič iné fakt neviete? Je to vulgárne?! A to, čo robíte vy, vulgárne nie je? Pán poslanec Kéry, hovorila som o zákone, ktorý zadlží ľudí napriek tomu, čo sa tu deje. Mám to chápať tak, že aj doteraz boli peniaze na to, aby sme zachránili Katku, aby sme zachránili deti, aby sme dali dôchodcom viac, aby sme dopravcov nemuseli nechať štrajkovať? Boli na toto všetko peniaze, boli peniaze na sestry, na nemocnice? Mám to chápať tak, že keď teraz ste ich deväť dní pred voľbami našli, tak boli vždy, len teraz je pred voľbami, tak sa vám to hodí? Toto chcete povedať?! Keď sme tak úplne v pohode finančne, pred polrokom, pred rokom, keď prosili o pomoc títo ľudia, keď prosili o pomoc deti, keď sa ľudia nevedia dostať k liekom, keď nám kolabujú nemocnice, zdravotný systém, keď sestry sa rozvádzajú, pretože sú v robote viac ako doma, a neudržia si rodiny, keď padajú na, na nos, vtedy ste tie peniaze nemali, lebo nebolo deväť dní pred voľbami? Teraz mi zrazu hovoríte, že vy, my to zvládneme. Vtedy sme to nezvládli? Ďakujem.
Cicoň, Antonín, poslanec NR SR (2012-08-08):
Ďakujem za slovo, pani predsedajúca. Pán kolega, ja chápem priehľadnú taktiku niektorých poslancov opozičných klubov naťahovať túto rozpravu k tomuto zákonu, len vy to robíte pri každej rozprave. Myslím, že by ste si mali uvedomiť, že veľa hovoriť, neznamená veľa povedať. Ďakujem.
Viskupič, Marián, poslanec NR SR (2023-02-16):
Ďakujem pekne za slovo. No, tak, kolega Peťo Kremský, som rád, že si to s tou dáciou uviedol na správnu mieru a že si sa teda jasne vyjadril, že teda áno, aj pre štát je to teda vozidlo, nad ktorým môže uvažovať, takže ja som rád, že si to upravil. Mohlo to znieť akokoľvek, teraz som rád, že si to dal na správnu mieru. Som rád, rád počujem, že to vnímaš vo finále teda správne. O. K. No čo sa týka toho, že či máš alebo nemáš vešteckú guľu, kto bude sedieť tu, alebo nebude po, po najbližších voľbách, to, samozrejme, asi nechajme na voličov. To rozhodnú voliči nie, nie, nie tvoja veštecká guľa. No tu treba jasne povedať, že zrovna zhodou okolností návrhom, za návrhom tohto zákona jasne stojí pán bývalý minister financií. Proste toto je fakt. Ako to je v poriadku, že to teda nedal do, do riadneho legislatívneho, ale že to dal ako cez poslanecký návrh. Veď deje sa to, veď je to, je to v poriadku. Ja to nerozporujem. Ja len hovorím, že to tak jednoducho je proste. Minister Matovič to chcel upraviť tak, ako to ide upraviť tento zákon. Medzičasom ale už teda ministerstvo to vyriešilo tak inak, tak ja informujem o faktoch. Ak, Peťo, ak hovoríš, že neni za tým Igor Matovič, je to klamstvo. Zbytočné, zbytočné, ale je to klamstvo. No a potom zasa teraz neviem, že či som to pochopil úplne správne alebo či si to vážne tak chcel povedať, že teraz keď má nejaká organizácia nejaký limit na, na vozidlá, tak je jedno, či kúpi dve, alebo tri. No nie. V prvom rade musí vedieť tá organizácia, koľko tých vozidiel potrebuje. Musí byť efektívne stanovené, že koľko ich potrebuje, ten skutočný počet, a nieže si bude teraz vyberať, že či viac, alebo menej. Čiže ale možno, že som to zasa len nesprávne pochopil, hej? Čiže prvoradé, keď sa bavíme o prístupe efektívnom, tak tá organizácia, samozrejme, musí povedať aj, koľko tých vozidiel efektívne potrebuje, nieže si kúpi ešte jedno navyše, lebo to tak nejak vyjde, lebo limit je vysoký alebo čo. Ale hovorím, to možno uvedieš zasa na, na pravú mieru. Ďakujem pekne.
Zmajkovičová, Renáta, poslankyňa NR SR (2010-12-14):
Ďakujem, pán predseda. Pripomínam členom výboru pre nezlučiteľnosť funkcií, že stretnutie členov výboru je ihneď teraz v priestoroch výboru. Ďakujem.
Sulík, Richard, predseda NR SR (2011-04-06):
Pán poslanec Janiš, prosím vás, počúvajte ma chvíľku. Nakoniec síce po trochu peripetiách, ale nakoniec aj pán poslanec Jahnátek sa ďalej držal témy. Prosím vás, zhodnoťte rozpravu a držte sa privatizácií teplární, nech môžeme tento bod ukončiť. Ďakujem vám pekne.
Bugár, Béla, podpredseda NR SR (2017-12-06):
Páni poslanci, nechajte, mala svoj deň, no čo. (Smiech v sále.)
Dostál, Ondrej, poslanec NR SR (2019-06-27):
Ďakujem, pán premiér, no asi som naozaj spravil chybu, že som položil dve otázky. Tie otázky boli, aké opatrenie prijme vaša vláda na to, aby rozpočet na tento rok ostal vyrovnaný nielen na papieri, a druhá bola, aké opatrenia prijmete na to, aby sa Slovensko v dnešných super dobrých časoch pripravilo na očakávané ochladenie ekonomiky. Asi to bola tak komplikovaná kombinácia otázok, že som nedostal alebo nepočul odpoveď ani na jednu z tých dvoch otázok. Lebo ja som sa nepýtal na to, aké boli doteraz trendy, aký bol vývoj a aký makroekonomický vývoj očakávate. Ja som sa pýtal na opatrenia, a teda môžem to zúžiť na ten deficitný rozpočet, lebo predchádzajúca vláda SMER-u v programe stability predpokladala, že v roku 2017 bude dosiahnutý vyrovnaný rozpočet, teda po voľbách. Potom sa stalo to, že teda bola zostavená nová vláda a ten cieľ sa presunul na rok 2020. Podarilo sa prijať vyrovnaný rozpočet už na tento rok, 2019, ale evidentne hrozí, že nebude naplnený. A vďaka sociálnym balíčkom, ktoré sa poschvaľujú zrejme na septembrovej schôdzi, tak nevyzerá veľmi reálne, že by bol vyrovnaný rozpočet v budúcom roku. Ale teda budem celkom konkrétny, rada pre, teda rozpočtová rada, Rada pre rozpočtovú zodpovednosť upozorňuje, že za predpokladu, že vláda neprijme dodatočné opatrenia, môže deficit v tomto roku dosiahnuť 955 mil. eur, čo je 0,99 % hrubého domáceho produktu. To je teda dosť ďaleko od toho plánovaného vyrovnaného rozpočtu, takže moja otázka je, že aké opatrenia prijmete alebo plánujete prijať, aby sa táto hrozba nenaplnila, to, že opäť budeme mať deficitný rozpočet.
Krajčí, Marek, poslanec NR SR (2017-06-15):
Vážený pán predseda, milé kolegyne, milí kolegovia, dovoľte, aby som navrhol zákon, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2202 Z. z. o zdravotnom poisťovníctve a o zmene a doplnení niektorých zákonov v znení neskorších predpisov. Predkladáme ho do legislatívneho procesu ako skupina poslancov Národnej rady Slovenskej republiky za hnutie Obyčajní ľudia a nezávislé osobnosti. V decembri 2016 schválil Úrad pre dohľad nad zdravotnou starostlivosťou ozdravný plán pre Všeobecnú zdravotnú poisťovňu ako najväčšiu a rozhodujúcu poisťovňu v systéme verejného zdravotného poistenia. Z dôvodu rozhodnutia Národnej rady Slovenskej republiky z novembra 2016, ktorým prišlo k zníženiu sadzby poistného pre štát z vymeriavacieho základu z priemernej úrovne predchádzajúcich dvoch rokov vo výške 4,41 % na sadzbu 3,78 %, obsahuje zverejnený a záväzný ozdravný plán pre rok 2017 stratu vo výške 187 mil. eur spôsobenú v rozhodujúcej miere výpadkom, resp. poklesom výnosov z vyššie uvedeného poistného pre štát, a to v sume 118 mil. eur oproti roku 2016, čo dokumentuje aj príloha č. 2 ozdravného plánu. Aj preto uvedený, schválený, zverejnený a záväzný ozdravný plán na svojej prvej strane uvádza, že z hľadiska zabezpečenia platobnej schopnosti a likvidity bude nutné externé dofinancovanie Všeobecnej zdravotnej poisťovne v roku 2017 z cudzích zdrojov v predpokladanej výške 150 mil. eur. Cieľom predloženého návrhu zákona je teda prostredníctvom štandardného legislatívneho procesu diskutovať v Národnej rade Slovenskej republiky o dočasnom zvýšení sadzby poistného pre štát zo súčasných 3,78 % na žiadanú úroveň. Náš návrh predložený v návrhu zákona je začať diskusie na úrovni minuloročnej priemernej sadzby, čo by znamenalo na posledné dva mesiace roku zvýšiť sadzbu na 7,56 % z vymeriavacieho základu. Toľko moja úvodná reč. Ja potom sa neskôr ešte prihlásim ako spravodajca do rozpravy. Zatiaľ ďakujem pekne.
Viskupič, Marián, poslanec NR SR (2020-12-02):
Pán predsedajúci, týmto sme odhlasovali všetky body vyplývajúce z môjho prvého pozmeňujúceho návrhu a môžeme preto hlasovať o mojom druhom podanom pozmeňujúcom a doplňujúcom návrhu. Dajte, prosím, preto hlasovať o mojom druhom pozmeňujúcom návrhu.
Figeľ, Ján, podpredseda NR SR (2014-05-30):
Nech sa páči, Marián Kvasnička.
Laššáková Jana, podpredsedníčka NR SR (2015-02-05):
Páni poslanci!
Fico, Robert, predseda vlády SR (2014-09-11):
Ďakujem pekne. Vážená pani podpredsedníčka Národnej rady, dámy a páni, dovoľte mi, aby som v zmysle rokovacieho poriadku ospravedlnil z dnešnej hodiny otázok neprítomných členov vlády a súčasne vás informoval, kto bude zastupovať koho. Neprítomný je podpredseda vlády, minister zahraničných vecí a európskych záležitostí Miroslav Lajčák, je na zahraničnej pracovnej ceste na Ukrajine. Zastupuje ho minister spravodlivosti Tomáš Borec. Ďalej je neprítomný podpredseda vlády a minister vnútra Robert Kaliňák, zastupuje ho minister dopravy, výstavby, regionálneho rozvoja Ján Počiatek. Neprítomný je minister pôdohospodárstva a rozvoja vidieka Ľubomír Jahnátek, na neho nie sú otázky a otázky ani nie sú na ministra kultúry Mareka Maďariča. Som pripravený, pani podpredsedníčka, odpovedať na postavené otázky.
Jurzyca, Eugen, poslanec NR SR (2016-05-17):
Ďakujem pekne. Myslím, pán poslanec Heger, že ste dobre vypichli zopár bodov z tej správy. Osobitne ten, že úvery domácnostiam rekordne narástli.; v správe sa hovorí, že v celej Európskej únii. Možno by naozaj v tej správe sa zišla informácia nielen o tom, aký je trend, ale aký je súčasný stav oproti ostatným krajinám. Myslím, že tie úvery sú ako podiel na HDP zatiaľ nižšie, než je priemer v EÚ. Ale hovorím to z hlavy, nie som si stopercentne istý, každopádne by taká informácia sa zišla. Ešte chcem jednu poznámku k tomu rastu dlhu, že on rastie nielen absolútne, on rastie aj v porovnaní s HDP v prípade, že ho očistíme od jednorazové vplyvy. To znamená napríklad o využitie peňazí z II. piliera na znižovanie dlhu. Ak by sa takéto vplyvy nezohľadňovali, tak podľa Rady pre rozpočtovú zodpovednosť by nám dlh rástol aj minulý rok. Minulý rok by nám narástol a nemôžem reagovať na predrečníka, ale tak len poviem, že ten typ na PPP projekty je dobrý a treba o nich hovoriť. Ďakujem.
Blanár, Juraj, podpredseda NR SR (2023-05-17):
Pán poslanec Lehotský. Nestihli ste? Nech sa páči, pán poslanec Lehotský.
P. Hrušovský, podpredseda NR SR: (2002-02-13):
J. Kvarda, poslanec: Áno. Ďakujem pekne, pán predsedajúci. Pán Kotian, ja vám neberiem vaše názory, je to vaša vec. Pán kolega Cuper, len jednu myšlienku alebo vetu vám. Text zákona, a ty by si to mal ovládať, má byť presný pre praktický život. Ďakujem pekne. (Hlas zo sály.)
Suja, Miroslav, poslanec NR SR (2022-12-19):
Ďakujem za slovo. Ja by som chcel len poďakovať Edovi Kočišovi, že spomenul Ulič, lebo to je fakt vážny problém a takisto obce, ktoré možno fakt nikto z nás nepozná, ale takisto tam žijú ľudia a dotkne sa ich tento zákon. Edo, ďakujem.
Suja, Miroslav, poslanec NR SR (2021-06-17):
Ďakujem za slovo. Pani poslankyňa Kozelová, ja neviem, prečo ste nepovedali mená tých zločincov normálne. Krstné meno a S, normálne mali ste ich pomenovať. (Reakcia z pléna.) Nie, nie, ja si myslím, že... (Reakcia z pléna. Prerušenie vystúpenia predsedajúcim.)
Blanár, Juraj, podpredseda NR SR (2021-05-11):
Eduard Kočiš, nech sa páči.
V. Veteška, podpredseda NR SR: (2007-11-27):
(Rokovanie 15. schôdze NR SR sa skončilo o 12.23 hodine.)
Ďuriš Nicholsonová, Lucia, podpredsedníčka NR SR (2017-10-17):
To je úplne v poriadku, pani poslankyňa, môžte pokračovať bez časomiery.
Blcháč, Ján, poslanec NR SR (2021-10-20):
Ďakujem pekne kolegom za faktické poznámky. Nemožno k nim vlastne ani nič povedať. Súhlasím s obomi vystupujúcimi a chcem podčiarknuť, ďakujem za možnosť ešte prípadne nejakých návrhov pozmeňovacích. A chcem ešte podčiarknuť to, čo povedal pán kolega Potocký, tu by malo byť cieľ, áno, aby sme, aby sa tým mladým ľuďom otvárali určité možnosti získavať informácie, ovplyvňovať, navrhovať, čo by sa v meste, v obci mohlo zlepšiť, pretože pre nich sa predovšetkým robia, pre budúce generácie. Tak potiaľ je to v poriadku, a že tak ako ste to správne poznamenali, že by nemal byť tento inštitút mládežníckeho parlamentu, či už študentského, alebo mládežníckeho, alebo obecného mládežníckeho, nejak zneužívaný. Z mojich skúseností, keď to, samozrejme, do tej korony ešte fungovalo pomerne dobre, tak sa to takto dialo. Ono sa to takto dialo, vážili sme si aj kritické pripomienky alebo návrhy alebo určité podnety. Nebránili sme sa žiadnej diskusii a mnohokrát to bolo pod... bolo veľmi poučné. Dokonca sme napríklad mali aj takú súťaž alebo anketu, keby... nazvali sme to Keby som bol primátorom, primátorkou mesta, a to sú ľudia, to už bolo pred časom, to sú ľudia, ktorí sú dnes, ktorí sa tej súťaže zúčastnili, dokonca boli na popredných miestach. Dnes sú to ďalej aktívni mladí ľudia, ktorým to prospelo. Ďakujem pekne.
Tomanová, Viera, poslankyňa NR SR (2014-10-30):
Ďakujem pekne. Pán minister, musím kvitovať vaše vystúpenie v tom, ako ste zhrnuli a ako ste aj poukázali na niektoré nedostatky a napríklad na to, ako si pani Nicholsonová robila PR na maloletých deťoch a adoptovaných deťoch, a dokonca neváhala aj cez verejnoprávnu, aj prostredníctvom médií prezentovať nepriaznivé udalosti o deťoch, ktoré teda neboli pravdivé. Osobitnú pozornosť si, samozrejme, zaslúži kauza detí Boórové a možno by stálo za to porovnať kvalitu života, úroveň kvality života týchto detí na Slovensku a v Anglicku ich pestúnov. Ale o tejto veci vlastne rozhodol súd, čiže niet o čom rozprávať. Ja si dovolím trošičku pripomenúť jednu vec, a to zastavenie financovania v rokoch 2006 od 19. júla do októbra 2008, to je po dobu dvoch rokov za vlády vtedy odovzdávajúcej pani Radičovej, ale, samozrejme, to nadväzovalo na neuspokojivé výsledky od roku 2004 na ministerstve práce pri čerpaní ESF, kde na základe auditu vykonaného a uzavretého v máji 2006 bol tento program pozastavený. Zúfalo nízke čerpanie 3,03 % a 7,06 % znamenali v dvoch osiach projektových, znamenali nečerpanie viac ako 200 mil. eur. Musím povedať, že napriek veľmi krátkemu času sa nám podarilo stať sa lídrami, vyčerpali sme 200 mil., ešte aj 600 mil. z ministerstva školstva, ktoré boli nečerpané, a stali sme sa lídrami a vďaka tejto skutočnosti sme znížili nezamestnanosť v roku 2008 na 7,34 %, aká tu za uplynulých 24 rokov nebola zaevidovaná. Takže nie vďaka pánovi Kaníkovi, ale vďaka tomuto. Musím povedať, že pokiaľ ide o pána Mihála, ten, samozrejme, zastavil také projekty... (Prerušenie vystúpenia časomerom. Potlesk.)
Borguľa, Martin, poslanec NR SR (2021-03-30):
Musíme sa viacej zamýšľať. Nemôžeme robiť takéto drobné amatérske chyby. Je nám to vyčítané a ja si myslím, že, žiaľ, oprávnene.
B. Bugár, podpredseda NR SR: (2004-05-13):
Otváram rozpravu. Keďže som nedostal žiadnu písomnú prihlášku pánov poslancov, pýtam sa, či sa hlási niekto ústne do rozpravy. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. Ďakujem aj pánovi spravodajcovi, aj pánovi podpredsedovi vlády. Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 503/2001 Z. z. o podpore regionálneho rozvoja a o zmene a doplnení niektorých zákonov . Vládny návrh zákona ste dostali pred prvým čítaním ako tlač 572. Spoločnú správu výborov máte v tlači 572a. Prosím teraz ministra výstavby a regionálneho rozvoja Slovenskej republiky Lászlóa Gyurovszkého, aby vládny návrh zákona uviedol a odôvodnil. Nech sa páči.
Dostál, Ondrej, poslanec NR SR (2023-05-25):
Ďakujem, pán minister, nebudem vás tlačiť do nejakých konkrétnych odpovedí ohľadom úspor alebo navyšovania, mi je jasné, že v tejto fáze by ste mi nemohli dať konkrétnu odpoveď a že to vyžaduje viac času, tomu rozumiem. Ja si myslím, že ambíciou každej zodpovednej vlády by malo byť smerovať k vyrovnanému rozpočtu, a je mi jasné, že sa to nedá urobiť z roka na rok, alebo teda vo vašom prípade v priebehu pár mesiacov. Ale teda v rámci doplňujúcej otázky by som sa chcel len teda uistiť, že som správne porozumel odpovedi pána premiéra, že RIS umožňuje pripraviť variantný rozpočet, a nie je pravda to, čo hovoril pán a bývalý minister a súčasný poslanec Krajniak, že informačný systém ministerstva financií znemožňuje, aby sa popri návrhu vyrovnaného rozpočtu, a čo vyplýva z ústavného zákona, pripravoval aj nejaký realistický rozpočet, ktorý potom aj reálne bude schválený. A druhá vec, ktorá by ma zaujímala, je, že či vy ste vyslovili to hodnotenie, že sa verejné financie nachádzajú v najhoršom stave. Naopak, bývalý minister financií pán Matovič aj bývalý štátny tajomník pán Klimek hovoria o tom, v akom vynikajúcom stave sú a ako nás ratingové agentúry pozitívne hodnotia, tak asi to nie je iba na krátku odpoveď, ale teda naozaj by ma zaujímalo, že ako to je, a ako je možné, že niekto hodnotí tú istú skutočnosť ako úplne zlú a niekto ako, ako vynikajúcu.
P. Markovič, poslanec: (2010-02-05):
Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti uvedené v legislatívnych pravidlách. Ako uvádza dôvodová správa, návrh zákona je v súlade s Ústavou Slovenskej republiky, zákonmi a medzinárodnými zmluvami. Navrhovaná právna úprava nebude mať dopad na štátny rozpočet, rozpočty obcí a vyšších územných celkov a nezakladá nároky na pracovné sily. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie, ako aj stanovisko Ministerstva financií Slovenskej republiky. Ak môžem na tomto mieste využiť svoje oprávnenie ako spravodajcu, rád by som sa veľmi krátko vyjadril a podporil túto novelu zákona, ktorú predkladá pani kolegyňa Rosová. Vzhľadom na to, čo hovorila, vzhľadom na vyjadrenia pána ministra a asi naše osobné skúsenosti každého z nás, ktorí navštevujeme či stravovacie, alebo kaviarenské zariadenia, a najmä v obchodných centrách, a stretávame sa s týmto javom a nevieme si pomôcť tak, ako si nevedia pomôcť rodičia s deťmi, je potrebné, aby sa práve táto problematika posunula konečne v tomto volebnom období aspoň o krok ďalej. Myslím, že už v tejto snemovni bolo na túto tému porozprávané tak veľa, že je potrebné už konečne prijať opatrenie, ktoré naozaj obmedzí a ochráni práve nefajčiarov, práve zamestnancov takýchto zariadení, a konečne v tomto volebnom období si budeme môcť povedať, že práve v tejto oblasti sme sa posunuli o krok ďalej. Ja verím, že práve tento návrh zákona, vzhľadom na to, koľko schôdzí Národnej rady nás ešte čaká, získa podporu, zvíťazí zdravý rozum a vyjdeme tak v ústrety nielen nefajčiarom, rodičom malých detí, vôbec ľuďom, ktorým záleží na prostredí, v ktorom sa pohybujú, na zdravotnom stave a na odstránení negatívnych vplyvov, ale vyjdeme takisto v ústrety aj ministerstvu zdravotníctva, Úradu verejného zdravotníctva, ktoré sa dlhodobo snaží túto problematiku vyriešiť. Ten posledný návrh bol pomerne nešťastný, tak dúfam, že práve týmto návrhom zákona na sklonku tohto volebného obdobia urobíme dobrý kus smerom vpred. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1473 z 18. januára 2010 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady pre hospodársku politiku a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 31 dní odo dňa pridelenia. Pán predseda, prosím, otvorte rozpravu.
Gašparovič, Štefan, poslanec NR SR (2014-12-09):
Ďakujem, pán predsedajúci. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, výbor pre financie a rozpočet, výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Vážený pán predsedajúci, ďakujem. Skončil som. Prosím, otvorte rozpravu.
P. Hrušovský, predseda NR SR: (2004-12-15):
Teraz poprosím pána poslanca Horvátha... (Reakcia z pléna.) Pani poslankyňu Sárközy, aby... Pán poslanec Horák. ... aby z poverenia výboru pre sociálne veci a bývanie Národnú radu informovala o výsledku rokovania o vládnom návrhu zákona. Nech sa páči, pani poslankyňa.
Brocka, Július, poslanec NR SR (2014-10-15):
Jozef, vrátil si do rozpravy zase kus schizofrénie. Tak je tu minister Richter a nerozumiem tomu, načo otvárať témy v opozícii, ale prosím. Spomenul si, že obsahom toho vášho poslaneckého návrhu Zákonníka práce je tá nedeľa a spomenul si náš návrh, teda návrh mňa a kolegu Alojza Přidala. No o tom bude samostatná diskusia, ale keď si to už spomenul, že vy navrhujete zvýhodniť nedeľnú prácu osobitným príplatkom 25 %, pán kolega, ja som nie za 25 %, ja som za 100 % zvýšenia príplatku za nedeľnú prácu. Ale ten postup, logicky, musí byť iný. Najprv musíme pomôcť ľuďom, ktorí chcú byť v nedeľu pri svojich rodinách a nemôžu si pomôcť. Keby bol ten príplatok 100 %, tak ten náš, by som povedal, úspech, že presadíme, alebo pomôžeme tým rodinám, alebo tým mamičkám, ktoré chcú byť pri svojich deťoch a manželoch, jednoducho by bol neuskutočniteľný. Čiže ja navrhujem tento postup, že najprv pomôžme tým, ktorí v nedeľu chcú byť pri svojich rodinách a nechcú prísť o prácu a potom môžeme pomôcť tým, ktorí v nedeľu musia byť v práci, lebo je to nevyhnutné pre chod spoločnosti a tým môžeme pomôcť aj tým príplatkom, ktorý spomínaš naozaj, ktorý vypadol zo Zákonníka práce a môže byť nie 25 %. Päťdesiat, 100 %. Proste naozaj, môžeme im takto pomôcť, lebo je to, je to istá aj obeta ostatným, ktorí môžu tráviť čas iným spôsobom, ako byť v práci. Čiže ten postup my považujeme za správny, ale úplne opačný. Najprv presadiť obmedzenie nedeľnej práce pre tých, ktorí nemusia pracovať a potom pomôžme... (Prerušenie vystúpenia časomerom.)
Paška, Pavol, predseda NR SR (2014-06-27):
Pán poslanec Osuský, reakcia.
Pellegrini, Peter, predseda NR SR (2015-04-17):
Je všeobecný súhlas s takýmto návrhom? Nie je všeobecný súhlas. Najprv urobíme hlasovanie. Nech sa páči, prezentujme sa a hlasujme. (Hlasovanie. Prítomných 40 poslancov, 18 za, 11 proti, zdržalo sa 6, nehlasovalo 5.) Konštatujem, že je prítomných len 40 poslancov. Národná rada Slovenskej republiky nie je uznášaniaschopná, o vašom procedurálnom návrhu budeme hlasovať vtedy, keď je Národná rada uznášaniaschopná. O tom, kedy sa bude hlasovať o tomto prerokovanom bode, rozhodneme v pondelok počas rokovania, v utorok, pardon, počas rokovania Národnej rady. Ďakujem. Poslanec Blaha, máte slovo.
T. Galbavý, poslanec: (2005-05-25):
Po prvé, hlasujeme o jeho legislatívnotechnických pripomienkach spoločne.
Glváč, Martin, podpredseda NR SR (2018-11-29):
Ďakujem. Doplňujúca otázka.
Paška, Pavol, predseda NR SR (2013-12-12):
(Hlasovanie.) 144 prítomných, 62 za, 65 proti, 17 sa zdržalo. Návrh sme neschválili.
Goga, Ľudovít, poslanec NR SR (2017-05-17):
Ďakujem za slovo. Vážená pani predsedajúca, vážené pani poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač 521. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 32 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte všeobecnú rozpravu.
Jurinová, Erika, podpredsedníčka NR SR (2014-05-14):
Ešte, prepáčte, ešte necháme dôjsť, dôjsť faktické poznámky. Takže, pán poslanec Mihál, nech sa páči.
Šefčík, Marek, poslanec NR SR (2023-03-17):
Áno, ak, pán predseda, môžem, legislatívno-technické pripomienky a pripomienky zo spoločnej správy.
Kollár, Boris, predseda NR SR (2021-10-14):
Vážené pani poslankyne, vážení páni poslanci, otváram rokovanie 47. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 30 poslancov Národnej rady. Prosím, aby sme sa zaprezentovali, zistili, či sme schopní sa uznášať. (Prezentácia.) Prítomných 111 poslancov. Zisťujem teda, že Národná rada je uznášaniaschopná. Na 47. schôdzi budú overovateľmi poslanci Lucia Drábiková a Jozef Habánik. O ospravedlnenie svojej neúčasti sa, á, požiadali poslanec Blcháč, pán poslanec Halák, pán poslanec Hattas, pán poslanec Kéry, Kmec, Krajčír, Kuffa (Filip Kuffa, pozn. red.), Kuriak, Lukáč, Marcinková, Podmanický, Puci, Urban. A na zahraničnej pracovnej ceste sú poslanci Goga, Hajšelová, Stančík, Šimko, Šofranko, Šudík, Vaľová a Žiak. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 742, návrh poslancov Richarda Takáča, Ladislava Kamenického a Ľuboša Blahu na prijatie uznesenia Národnej rady Slovenskej republiky k národno-štátnemu záujmu Slovenskej republiky prijať nevyhnutné opatrenia na ochranu poľnohospodárskeho a lesného pôdneho fondu. (Bod programu: Návrh poslancov Národnej rady Slovenskej republiky Richarda Takáča, Ladislava Kamenického a Ľuboša Blahu na prijatie uznesenia Národnej rady Slovenskej republiky k národno-štátnemu záujmu Slovenskej republiky prijať nevyhnutné opatrenia na ochranu poľnohospodárskeho a lesného pôdneho fondu , tlač 742.) Podaný návrh bol podľa § 17 ods. 3 zákona o rokovacom poriadku rozhodnutím č. 767 pridelený na prerokovanie výboru pre pôdohospodárstvo a životné prostredie. Taktiež bol zaslaný vláde na zaujatie stanoviska. Teraz dávam hlasovať o návrhu programu 47. schôdze Národnej rady . Prosím, prezentujme sa a hlasujeme. (Hlasovanie.) Prítomných 115 poslancov, za 38, proti 17, zdržalo sa 58, 2 nehlasovali. Konštatujem, že sme program 47. schôdze Národnej rady neschválili. Vyhlasujem 47. schôdzu za skončenú. (Rokovanie 47. schôdze NR SR sa skončilo o 13.06 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 2
Šefčík, Marek, poslanec NR SR (2023-06-27):
Ďakujem pekne. Dúfam, že stihnem a nemusím ísť do rozpravy. Milan Vetrák, áno, ďakujem za tvoje upozornenie, ale ja chcem povedať, že mne ide o vec. A keď to má byť nesprávne prednesené a nehlasovalo by sa o tom len kvôli tomu, že som to spravil nejakú chybu, mrzelo by ma to. Takže radšej to prednesiem ešte raz, nech to je v poriadku, nech sú aj oni spokojní. Miloš Svrček, ten dopad, my sme sa na ministerstve financií a oni sa iba usmiali a povedali, nedá sa vyčísliť dopad, pretože my nevieme, koľko rodín do budúcna bude takúto situáciu riešiť, ale to môžu byť desiatky, stovky rodín, nemalo by ísť o nejaké ja neviem horibilné sumy. Čo sa týka toho daňového zákona, že je zložitý a že proste tá legislatíva sa ťažko potom tvorí, tak Igor Matovič navrhoval daňovú revolúciu. Škoda, že sme to nedotiahli, lebo tam bolo veľké zjednodušenie celého daňového systému, no a pán Blcháč, ja si myslím, že ľudia uveria tomu, čo majú v peňaženkách. My sme zdvihli prídavky, zdvihli sme daňový bonus a pracovne sme to nazvali 200 eur na dieťa. Je to do 200 eur, aby sa nediali podvody, aby sa niekto fiktívne nezamestnal na 10 eur a nebral tento bonus, takže je to, ja neviem, 85 % detí 200 eur a ďalšie to majú povedzme 185 a tak ďalej a tak ďalej. Hej? Čiže je tam 60 eur prídavky a tých 140 eur na dieťa do 18 rokov 200 eur dohromady. No, vy to spochybňujete, nestíham, ale, smeráci, čo ste dali? My sme dali to a ľudia to vidia v svojich peňaženkách.
Pollák, Peter, poslanec NR SR (2023-11-22):
Ďakujem za slovo. Úprimne, keď sa skladala táto vláda, tak som vzhliadal práve k HLAS-u ako k strane, ktorá tu bude vyvažovať možno tie konšpiračné teórie a všetky tie extrémistické nálady, či zo strany SMER-u alebo SNS, ale práve vo všetkých prípadoch je to hlavne strana HLAS, ktorá ubližuje na jednej strane tým najslabším ľuďom v našej spoločnosti, či rodičom, dôchodcom berie rodičovský dôchodok, organizáciám, ktoré sa v mnohých prípadoch venujú deťom, aj zdravotne ťažko postihnutým deťom, alebo seniorom, HLAS chce vziať ich financovanie a tí, ktorí čakajú na svoje operácie a liečbu, týmto návrhom berie nádej na skoršiu liečbu. Mnohí sa takto liečby ani nedočkajú a, bohužiaľ, zomrú. To je skutočne v tejto sále niekto, kto sa chce podpísať pod tento návrh zákona? Ja určite tento návrh zákona nepodporím a naozaj, pán Pellegrini, obraciam sa k vám, lebo vystupujete tu, prepáčte, že sa teda ozývam k vám ako taký suverénny politik, ktorý je nad vecou a dohovára ostatným, aby ste pribrzdili naozaj tento návrh zákona, ktorý iba ublíži a dostane ľudí tam, kde nechceme. A verím, že ani vy nechcete, aby ľudia, ktorí sa vedia liečiť a dajú liečiť, aby nakoniec zomreli. Stále je tu priestor na to, aby ste urobili krok späť, nič sa nestane, priznať si chybu je normálne, pre mňa aj hrdinské. Verím tomu, že stiahnete tento návrh zákona a nebudeme musieť hlasovať o tomto návrhu.
Muňko, Dušan, poslanec NR SR (2011-07-13):
Podporoval by som vás, ale nenavrhujem zvýšenie trestnej sadzby, pretože to bude mať ďalekosiahle dopady proste na štátny rozpočet. V každej osade rómskej my sa musíme zaoberať rómskou problematikou skôr či neskôr, aby sa deti naučili základným návykom, aby deti proste dostali inú výchovu, akú dostávajú v tých osadách, či to zoberiete na strednom Slovensku, na východnom Slovensku, ten istý problém majú Česká republika, Španieli, Francúzi, tam, kdekoľvek rómska problematika je, nehovoriac o poslednej dobe, Taliani. Takže nenavrhujem proste zvyšovať trestnú sadzbu. Ďakujem.
P. Paška, predseda NR SR: (2008-05-14):
(Hlasovanie.) 142 prítomných, 110 za, 4 proti, 26 sa zdržalo, 2 nehlasovali. Konštatujem, že sme pridelili návrh zákona výborom, určili gestorský výbor, ako aj lehoty na prerokovanie. Ďakujem pekne, pán spravodajca. Pani Monika Smolková bude ako spravodajca uvádzať v prvom čítaní hlasovanie o vládnom návrhu zákona o podpore práce s mládežou . Je to tlač 589.